CELEX: 32016R1160
Language: da
Date: 2016-07-15 00:00:00
Title: Kommissionens gennemførelsesforordning (EU) 2016/1160 af 15. juli 2016 om indførelse af en endelig antidumpingtold på importen af natriumcyclamat med oprindelse i Folkerepublikken Kina og Indonesien efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009

16.7.2016   
            
            
               DA
            
            
               Den Europæiske Unions Tidende
            
            
               L 192/49
            
         KOMMISSIONENS GENNEMFØRELSESFORORDNING (EU) 2016/1160
   af 15. juli 2016
   om indførelse af en endelig antidumpingtold på importen af natriumcyclamat med oprindelse i Folkerepublikken Kina og Indonesien efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 11, stk. 2, og
   ud fra følgende betragtninger:
   1.   SAGSFORLØB
   
   1.1.   Tidligere undersøgelser og gældende foranstaltninger
   
   
               (1)
            
            
               Efter en antidumpingundersøgelse i henhold til artikel 5 i grundforordningen, indførte Rådet ved forordning (EF) nr. 435/2004 (2) en endelig antidumpingtold på importen af natriumcyclamat med oprindelse i Folkerepublikken Kina (»Kina«) og Indonesien. De oprindelige foranstaltninger blev efterfølgende genstand for forskellige fornyede undersøgelser (3). Som følge heraf er tolden for en individuelt nævnt indonesisk producent 0,24 EUR/kg med en resttold på 0,27 EUR/kg på importen af den pågældende vare produceret af andre indonesiske producenter, mens tolden for Kina varierer mellem 0 og 0,23 EUR/kg for individuelt nævnte kinesiske producenter med en resttold på 0,26 EUR/kg på importen af den pågældende vare produceret af andre kinesiske producenter (»de gældende foranstaltninger«).
            
         
               (2)
            
            
               De gældende foranstaltninger finder anvendelse på al import af natriumcyclamat med oprindelse i Kina og Indonesien, eksklusive import af natriumcyclamat, der produceres af de kinesiske eksporterende producenter Fang Da Food Additive (Shen Zhen) Limited og Fang Da Food Additive (Yang Quan) Limited. Disse virksomheder blev oprindelig pålagt en nultold, da der ikke blev konstateret dumping (4).
            
         
               (3)
            
            
               I overensstemmelse med rapporten fra WTO's appelorgan i sagen om endelige antidumpingforanstaltninger vedrørende oksekød og ris fra Mexico (»Mexico — Definitive Anti-dumping Measures on Beef and Rice«) (»WTO-appelorganets rapport«) blev de kinesiske eksporterende producenter Fang Da Food Additive (Shen Zhen) Limited og Fang Da Food Additive (Yang Quan) Limited ikke undersøgt i forbindelse med de efterfølgende undersøgelser af de foranstaltninger, som blev indført ved forordning (EF) nr. 435/2004, og er ikke omfattet af de gældende foranstaltninger.
            
         1.2.   Indledning af en udløbsundersøgelse
   
   
               (4)
            
            
               Efter offentliggørelsen af en meddelelse om det forestående udløb af de gældende antidumpingforanstaltninger (5) modtog Kommissionen den 6. marts 2015 en anmodning om indledning af en udløbsundersøgelse af disse foranstaltninger i henhold til grundforordningens artikel 11, stk. 2. Anmodningen blev indgivet af Productos Aditivos S.A., der er den eneste EU-producent af natriumcyclamat og derfor tegner sig for 100 % af den samlede EU-produktion.
            
         
               (5)
            
            
               Anmodningen var begrundet med, at de endelige antidumpingforanstaltningers udløb sandsynligvis ville medføre fortsat og fornyet dumping og fortsat og fornyet skade for EU-erhvervsgrenen.
            
         
               (6)
            
            
               Kommissionen fastslog efter høring af det rådgivende udvalg, at der forelå tilstrækkelige beviser til at berettige indledningen af en udløbsundersøgelse og offentliggjorde den 6. juni 2015 en meddelelse i Den Europæiske Unions Tidende
                   (6) (»indledningsmeddelelsen«) om indledning af en udløbsundersøgelse i henhold til grundforordningens artikel 11, stk. 2.
            
         
               (7)
            
            
               Den 12. august 2015 indledte Kommissionen også en undersøgelse i henhold til grundforordningens artikel 5 vedrørende importen af samme vare fremstillet og eksporteret til Unionen af Fang Da Food Additive (Shenzhen) Limited og Fang Da Food Additive (Yan Quan) Limited (begge virksomheder benævnes under ét »Fang Da«), (»den sideløbende artikel 5-undersøgelse«) (7). Importen fra Fang Da er ikke omfattet af denne udløbsundersøgelse.
            
         1.3.   Interesserede parter
   
   
               (8)
            
            
               I indledningsmeddelelsen opfordrede Kommissionen interesserede parter til at give sig til kende med henblik på at deltage i undersøgelsen. Desuden underrettede Kommissionen specifikt klageren, kendte eksporterende producenter, myndighederne i Kina og Indonesien, kendte importører, leverandører, brugere og forhandlere, som den vidste var berørt af indledningen af undersøgelsen, og opfordrede dem til at deltage.
            
         
               (9)
            
            
               De interesserede parter fik mulighed for at fremsætte bemærkninger til indledningen af undersøgelsen og anmode om en høring med Kommissionen og/eller høringskonsulenten i handelsprocedurer.
            
         1.3.1.   Producenter i referencelandet
   
   
               (10)
            
            
               I forbindelse med importen fra Kina meddelte Kommissionen i indledningsmeddelelsen de interesserede parter, at den påtænkte at anvende Indonesien som tredjeland med markedsøkonomi (»referenceland«), jf. grundforordningens artikel 2, stk. 7, litra a).
            
         
               (11)
            
            
               På baggrund af de tilgængelige statistiske data (se betragtning 32 nedenfor) underrettede Kommissionen imidlertid også myndighederne i Amerikas Forenede Stater (»USA«) om indledningen af undersøgelsen og opfordrede dem til at oplyse navn og identitet på natriumcyclamatproducenter i USA, hvis de findes. Der blev ikke efterfølgende identificeret nogen natriumcyclamatproducenter i USA. Der var ingen indikationer i dossieret, der tydede på mulig produktion af natriumcyclamat i andre tredjelande.
            
         1.3.2.   Stikprøveudtagning
   
   
               (12)
            
            
               I indledningsmeddelelsen anførte Kommissionen, at den måske ville udtage en stikprøve af interesserede parter i henhold til grundforordningens artikel 17.
            
         —   Stikprøveudtagning af EU-producenter
   
               (13)
            
            
               Kommissionen fastslog i sin indledningsmeddelelse, at Productos Aditivos S.A. er den eneste EU-producent af natriumcyclamat og derfor tegner sig for 100 % af den samlede EU-produktion. Følgelig var det ikke nødvendigt med stikprøveudtagning.
            
         —   Stikprøveudtagning af importører
   
               (14)
            
            
               For at afgøre, om det er nødvendigt med stikprøveudtagning, og i bekræftende fald udtage en stikprøve, bad Kommissionen en række ikke forretningsmæssigt forbundne importører om at indsende de oplysninger, der var angivet i indledningsmeddelelsen.
            
         
               (15)
            
            
               Da der kun var en ikke forretningsmæssigt forbundet importør, som indsendte de ønskede oplysninger, var det ikke nødvendigt at udtage en stikprøve af ikke forretningsmæssigt forbundne importører.
            
         —   Stikprøveudtagning af eksporterende producenter i Kina og Indonesien
   
               (16)
            
            
               På grund af det begrænsede antal kendte eksporterende producenter i de pågældende lande planlagdes der ikke stikprøveudtagning af eksporterende producenter.
            
         1.3.3.   Spørgeskemabesvarelser og kontrolbesøg
   
   
               (17)
            
            
               Kommissionen sendte spørgeskemaer til den eneste EU-producent, alle kendte eksporterende producenter i Kina og Indonesien, en ikke forretningsmæssigt forbundet EU-importør og en EU-bruger, som havde udvist interesse for undersøgelsen.
            
         
               (18)
            
            
               Der blev modtaget en spørgeskemabesvarelse fra den eneste EU-producent og en delvis besvarelse fra en EU-bruger. Der blev ikke modtaget spørgeskemabesvarelser fra ikke forretningsmæssigt forbundne importører i Unionen og fra eksporterende producenter i Kina og Indonesien.
            
         
               (19)
            
            
               Kommissionen indhentede og kontrollerede alle de oplysninger, som den anså for nødvendige for at kunne træffe afgørelse om sandsynligheden for fortsat eller fornyet dumping, deraf følgende skade og Unionens interesser. Der blev gennemført kontrolbesøg i henhold til grundforordningens artikel 16 hos følgende virksomhed:
               
                            
                        
                        
                           
                              EU-producent
                           
                           
                                       —
                                    
                                    
                                       Productos Aditivos S.A., Barcelona, Spanien.
                                    
                                 
                     
         1.4.   Den nuværende undersøgelsesperiode og den betragtede periode
   
   
               (20)
            
            
               Undersøgelsen af sandsynligheden for fortsat eller fornyet dumping omfattede perioden fra den 1. april 2014 til den 31. marts 2015 (»den nuværende undersøgelsesperiode«). Undersøgelsen af udviklingstendenser af relevans for vurderingen af sandsynligheden for fortsat eller fornyet skade omfattede perioden fra den 1. januar 2011 til udgangen af den nuværende undersøgelsesperiode (»den betragtede periode«).
            
         1.5.   Fremlæggelse af oplysninger
   
   
               (21)
            
            
               Alle interesserede parter blev underrettet om de vigtigste kendsgerninger og betragtninger, på grundlag af hvilke det påtænktes at opretholde de gældende endelige antidumpingforanstaltninger. Parterne fik også en frist til at fremsætte bemærkninger til fremlæggelsen af oplysninger. Der var ingen parter, som fremsatte bemærkninger efter fremlæggelsen af oplysninger.
            
         2.   DEN PÅGÆLDENDE VARE OG SAMME VARE
   
   2.1.   Den pågældende vare
   
   
               (22)
            
            
               Den pågældende vare er natriumcyclamat med oprindelse i Folkerepublikken Kina og Indonesien (»de pågældende lande«), i øjeblikket henhørende under KN-kode ex 2929 90 00 (Taric-kode 2929900010) (»den pågældende vare«).
            
         
               (23)
            
            
               Natriumcyclamat er en råvare, der anvendes som et tilsætningsstof til levnedsmidler, og det anvendes bredt som et tilsætningsstof af levnedsmiddelindustrien samt blandt producenter af kaloriefattige og diætetiske sødestoffer til bordbrug. Små mængder anvendes også af lægemiddelindustrien.
            
         
               (24)
            
            
               Natriumcyclamat er et kemisk rent stof. Ligesom alle andre rene kemiske stoffer kan det imidlertid indeholde en mindre andel af urenheder i størrelsesordenen mg/kg af varen. Dette indhold, der er begrænset ved EU-lovgivning, er afgørende for natriumcyclamatets kvalitet. Natriumcyclamat foreligger i to forskellige former: i hydratform med et fugtindhold på 15 % og i vandfri form med et fugtindhold på højst 1 %. Disse to former for natriumcyclamat har samme grundlæggende kendetegn og anvendelser, men medfører blot forskellige grader af sødeevne. Hydratformen er således mindre sød på grund af vandindholdet. Af samme årsag varierer priserne. Den vandfri form er dyrere end hydratformen. Begge former bør derfor betragtes som én og samme vare i forbindelse med denne procedure.
            
         2.2.   Samme vare
   
   
               (25)
            
            
               Undersøgelsen viste, at følgende varer har samme grundlæggende fysiske og kemiske egenskaber og samme grundlæggende anvendelsesformål:
               
                           —
                        
                        
                           den pågældende vare
                        
                     
                           —
                        
                        
                           den vare, der produceres og sælges af de eksporterende producenter på hjemmemarkedet i Kina og Indonesien
                        
                     
                           —
                        
                        
                           den vare, der produceres og sælges i Unionen af EU-erhvervsgrenen.
                        
                     
         
               (26)
            
            
               Kommissionen konkluderede derfor, at disse varer er samme vare, jf. grundforordningens artikel 1, stk. 4.
            
         3.   SANDSYNLIGHED FOR FORTSAT ELLER FORNYET DUMPING
   
   3.1.   Kina
   
   3.1.1.   Indledende bemærkninger
   
   
               (27)
            
            
               Det blev i overensstemmelse med grundforordningens artikel 11, stk. 2, undersøgt, om der fandt dumping sted, og om de gældende foranstaltningers udløb sandsynligvis ville føre til fortsat eller fornyet dumping.
            
         
               (28)
            
            
               Selv om der var en betydelig import af den pågældende vare i den nuværende undersøgelsesperiode, var der ingen af de kinesiske eksporterende producenter, som var omfattet af foranstaltninger, der samarbejdede i forbindelse med denne undersøgelse. Derfor blev konklusionerne vedrørende sandsynligheden for fortsat eller fornyet dumping nedenfor baseret på statistiske data samt data i anmodningen om en udløbsundersøgelse.
            
         3.1.2.   Dumping i den nuværende undersøgelsesperiode
   
   3.1.2.1.   Referenceland
   
               (29)
            
            
               Der blev i henhold til grundforordningens artikel 2, stk. 7, litra a), udvist den fornødne omhu med at udvælge et tredjeland med markedsøkonomi for at bestemme priser eller beregnet værdi med henblik på at fastsætte den normale værdi.
            
         
               (30)
            
            
               I indledningsmeddelelsen meddelte Kommissionen de interesserede parter, at den påtænkte at anvende Indonesien som egnet referenceland, og opfordrede de interesserede parter til at fremsætte bemærkninger. Der blev ikke modtaget nogen bemærkninger. Kommissionen søgte at samarbejde med producenter i Indonesien. Der blev fremsendt breve og relevante spørgeskemaer til alle kendte indonesiske eksporterende producenter.
            
         
               (31)
            
            
               En indonesisk eksporterende producent gav sig til kende og indsendte en meget mangelfuld spørgeskemabesvarelse. Kommissionen modtog ikke noget svar på det efterfølgende brev, der opfordrede virksomheden til at færdiggøre sit svar. Alle de modtagne data er så mangelfulde, at de ikke kunne anvendes til at fastsætte den normale værdi. Som følge heraf kunne den indonesiske eksporterende producent ikke længere anses for samarbejdsvillig. Der kunne derfor ikke opnås samarbejdsvilje fra Indonesien.
            
         
               (32)
            
            
               Ifølge de oplysninger, Kommissionen har til sin rådighed, produceres den pågældende vare kun i Unionen og i de to pågældende lande. Eurostats statistikker tydede imidlertid på begrænsede eksportmængder af den pågældende vare fra Amerikas Forenede Stater (»USA«) til Unionen i den betragtede periode. Da det er forbudt at anvende natriumcyclamat i USA, er der sandsynligvis tale om fejlklassificering, men Kommissionen kontaktede alligevel de amerikanske myndigheder for at identificere mulige producenter af den pågældende vare i USA, hvis de findes. Der blev ikke efterfølgende modtaget nogen indikationer på, at der findes sådanne producenter.
            
         
               (33)
            
            
               Derfor blev der ikke opnået samarbejde med nogen potentiel producent i et referenceland.
            
         3.1.2.2.   Normal værdi
   
               (34)
            
            
               I henhold til grundforordningens artikel 2, stk. 7, litra a), skal den normale værdi fastsættes på grundlag af prisen i et egnet tredjeland med markedsøkonomi (»referencelandet«) eller på grundlag af prisen ved eksport fra et sådant tredjeland til andre lande, herunder Unionen, eller, hvis dette ikke er muligt, på ethvert andet rimeligt grundlag, herunder den pris, der faktisk er betalt eller skal betales i Unionen for samme vare, om nødvendigt justeret for at indregne en rimelig fortjenstmargen.
            
         
               (35)
            
            
               Som forklaret i betragtning 30-32 ovenfor kunne der ikke opnås samarbejdsvilje fra producenter i referencelandet. Derfor måtte den normale værdi i overensstemmelse med grundforordningens artikel 2, stk. 7, litra a), fastsættes på et rimeligt grundlag. I den forbindelse anså Kommissionen det for rimeligt at basere den normale værdi på EU-producentens kontrollerede data om priser og omkostninger.
            
         
               (36)
            
            
               Samme vare blev solgt af EU-erhvervsgrenen i repræsentative mængder. EU-erhvervsgrenens hjemmemarkedssalg var imidlertid tabsgivende. Derfor blev den normale værdi beregnet med udgangspunkt i EU-erhvervsgrenens fremstillingsomkostninger plus et rimeligt beløb til dækning af salgs- og administrationsomkostninger og andre generalomkostninger (SA&G-omkostninger) samt fortjeneste. SA&G-omkostningerne fastsattes på grundlag af EU-producentens faktiske data. Fortjenstmargenen var baseret på den anslåede rimelige fortjenstmargen i en nylig antidumpingundersøgelse vedrørende et andet sødemiddel, aspartam. I denne undersøgelse fastslog Kommissionen i den indledende fase (8), at en fortjenstmargen på 5 %-10 % (angivet som et interval af fortrolighedshensyn) svarer til en rimelig fortjeneste. Derfor finder Kommissionen, at denne fortjeneste med rimelighed kan anvendes i forbindelse med den nuværende undersøgelse til beregning af den normale værdi også. De vejede gennemsnitlige omkostningsdata for de to varetyper, der produceres og sælges af EU-producenten, blev anvendt, da der ikke var tilgængelige oplysninger om de varetyper, der solgtes af de kinesiske eksporterende producenter på grund af manglende samarbejdsvilje.
            
         3.1.2.3.   Eksportpris
   
               (37)
            
            
               På grund af manglende samarbejdsvilje fra kinesiske eksporterende producenter blev eksportprisen fastsat på grundlag af de statistikker, der er indsamlet i henhold til grundforordningens artikel 14, stk. 6 (»databasen i henhold til artikel 14, stk. 6«) (9), for hele den kinesiske eksport til Unionen (eksklusive Fang Da) af den pågældende vare i den nuværende undersøgelsesperiode. Da der ikke var tilgængelige oplysninger, for så vidt angår den solgte form (varetype), blev der anvendt et simpelt gennemsnit til at beregne eksportprisen.
            
         3.1.2.4.   Sammenligning
   
               (38)
            
            
               Kommissionen sammenlignede den beregnede normale værdi og de kinesiske eksportørers eksportpris på grundlag af priserne ab fabrik.
            
         
               (39)
            
            
               I tilfælde, hvor det var begrundet i behovet for at sikre en rimelig sammenligning, justerede Kommissionen den normale værdi og/eller eksportprisen for forskelle, der påvirkede priserne og prisernes sammenlignelighed, jf. grundforordningens artikel 2, stk. 10.
            
         
               (40)
            
            
               Der blev foretaget passende justeringer for forskelle i omkostninger til transport, forsikring, håndtering, lastning samt dermed forbundne omkostninger og bankgebyrer, hvor dette var berettiget og korrekt og kunne dokumenteres. I mangel af mere præcise oplysninger blev disse justeringer foretaget på grundlag af faktiske oplysninger vedrørende Fang Da fra den sideløbende artikel 5-undersøgelse.
            
         3.1.2.5.   Dumpingmargen
   
               (41)
            
            
               Dumpingmargenen blev beregnet som forskellen mellem den gennemsnitlige normale værdi og den gennemsnitlige eksportpris. Resultaterne heraf peger i retning af en samlet dumpingmargen på over 100 %. Den konstaterede dumpingmargen er væsentligt højere end de dumpingmargener, der blev fastsat i den oprindelige undersøgelse.
            
         3.1.3.   Importens udvikling i tilfælde af foranstaltningernes ophævelse
   
   
               (42)
            
            
               Kommissionen undersøgte, om der var en sandsynlighed for fortsat dumping, hvis foranstaltningerne fik lov at udløbe. Følgende elementer blev undersøgt: produktionskapaciteten og den uudnyttede kapacitet i Kina, eksportpriserne til andre destinationer og absorptionskapaciteten på andre tredjelandsmarkeder.
            
         
               (43)
            
            
               Analysen blev hovedsageligt baseret på oplysningerne i anmodningen og på de oplysninger, der var offentligt tilgængelige og/eller blev forelagt i forbindelse med denne undersøgelse. Der er også blevet anvendt andre informationskilder, herunder Eurostats importstatistikker og eksportstatistikker fra det pågældende land.
            
         3.1.3.1.   Uudnyttet kapacitet
   
               (44)
            
            
               I mangel af samarbejdsvilje blev der anvendt oplysninger fra anmodningen om en fornyet undersøgelse, databasen i henhold til artikel 14, stk. 6, og kinesiske eksportstatistikker. Den kinesiske kapacitet blev forsigtigt anslået ved hjælp af offentligt tilgængelige data om kapacitet for kun én kinesisk eksporterende producent (10). Dette resulterede i en kapacitet på mindst 40 000 ton, men oplysninger i dossieret viser, at der er mindst to kinesiske producenter til (eksklusive Fang Da), og at dette forsigtige tal derfor er at undervurdere den faktiske kapacitet i Kina.
            
         
               (45)
            
            
               Ved hjælp af kinesiske eksportstatistikker og importstatistikkerne for Unionen (eksklusive Fang Da) i henhold til artikel 14, stk. 6, for den pågældende vare, peger ovennævnte skøn på en uudnyttet kapacitet på næsten 17 000 ton for det kinesiske marked og EU-markedet tilsammen eller en uudnyttet kapacitet, som svarer til over tre gange EU-markedets størrelse.
            
         3.1.3.2.   Eksportpriser til tredjelande
   
               (46)
            
            
               Ifølge kinesiske eksportstatistikker er de gennemsnitlige priser på eksport fra Kina til de andre store markeder som f.eks. Sydafrika, Brasilien, Argentina og Tyrkiet på samme niveau eller somme tider endda lavere end salgspriserne til Unionen.
            
         
               (47)
            
            
               Ovenstående viser, at den pågældende vare sælges til dumpingpriser også på andre tredjelandsmarkeder, og at Unionen fortsat ville være et attraktivt marked for de kinesiske eksporterende producenter, hvis foranstaltningerne blev ophævet.
            
         3.1.3.3.   Tredjelandsmarkeders absorption
   
               (48)
            
            
               Det er forbudt at anvende natriumcyclamat i fødevarer, drikkevarer og lægemidler på en række store tredjelandsmarkeder, herunder USA. Der var intet i dossieret, der tyder på en forventet vækst på andre tredjelandsmarkeder for natriumcyclamat, og der var ingen indikation i dossieret af størrelsen af det kinesiske hjemmemarked og den forventede vækst heri.
            
         
               (49)
            
            
               Derfor skønnes det, at absorptionskapaciteten på andre markeder end EU-markedet er forholdsvis lav, og som følge heraf ville Unionen være et attraktivt marked, hvis foranstaltningerne blev ophævet.
            
         3.1.4.   Konklusion vedrørende sandsynligheden for fortsat dumping
   
   
               (50)
            
            
               Vurderingen af ovennævnte faktorer viste, at de eksportører, som er omfattet af denne fornyede undersøgelse, fortsat eksporterer meget betragtelige mængder af den pågældende vare til Unionen til dumpingpriser. Den kinesiske eksport til andre tredjelande sker også til dumpingpriser. På grund af de kinesiske eksportørers store uudnyttede disponible kapacitet, fraværet af andre store markeder, hvor denne kapacitet kan udnyttes, og EU-markedets tiltrækningskraft har kinesiske eksporterende producenter et incitament til at forsøge at sælge endnu større mængder til dumpingpriser på markedet i Unionen, hvis foranstaltningerne ophæves.
            
         
               (51)
            
            
               På baggrund af ovenstående data og oplysninger konkluderes det, at dumpingen fra Kina sandsynligvis vil fortsætte, hvis foranstaltningerne får lov at udløbe.
            
         3.2.   Indonesien
   
   3.2.1.   Indledende bemærkninger
   
   
               (52)
            
            
               Efter indledningen gav en indonesisk eksporterende producent sig til kende. Denne indsendte en ufuldstændig spørgeskemabesvarelse, hvorefter Kommissionen anmodede virksomheden om at færdiggøre besvarelsen som led i en mangelprocedure. Der blev ikke modtaget noget svar på denne anmodning, og derfor kunne ingen af de kendte indonesiske eksporterende producenter anses for at være samarbejdsvillige.
            
         
               (53)
            
            
               På baggrund af ovenstående og i henhold til grundforordningens artikel 18 er oplysningerne om priser på hjemmemarkedet, priser ved eksport til andre lande og de ikke-samarbejdsvillige indonesiske eksporterende producenters produktion og kapacitet i Indonesien baseret på de foreliggende oplysninger, herunder anmodningen og offentligt tilgængelige oplysninger.
            
         3.2.2.   Dumping i den nuværende undersøgelsesperiode
   
   3.2.2.1.   Normal værdi
   
               (54)
            
            
               I mangel af samarbejdsvilje fra Indonesien blev den indonesiske normale værdi som rapporteret i anmodningen anvendt, da der ikke var andre oplysninger til rådighed i dossieret. I anmodningen blev den indonesiske normale værdi beregnet ved hjælp af EU-producentens omkostningsstruktur og ved tilpasning af de enkelte omkostningselementer til indonesiske niveauer. Omkostningselementerne var råstoffer, personale, energi og vand, vedligeholdelse, afskrivninger og generalomkostninger. De justeringer, der blev foretaget i anmodningen, blev anset for at være rimelige. I mangel af andre tilgængelige oplysninger blev oplysningerne i anmodningen derfor betragtet som det bedste skøn for den indonesiske normale værdi.
            
         3.2.2.2.   Eksportpris
   
               (55)
            
            
               I mangel af samarbejdsvilje fra indonesiske eksporterende producenter måtte der anvendes andre tilgængelige oplysninger til at fastsætte eksportpriserne. I den nuværende undersøgelsesperiode var importen fra Indonesien til Unionen næsten ophørt. Importen i den nuværende undersøgelsesperiode var ubetydelig (på omkring 19 ton), og derfor kunne importstatistikkerne i henhold til artikel 14, stk. 6, til Unionen ikke anvendes. I stedet blev de indonesiske eksportstatistikker brugt til at fastsætte eksportpriserne. Der blev identificeret tolv eksportdestinationer. Den gennemsnitlige eksportpris til alle tredjelande blev anvendt som en indikator for eksportprisen til Unionen, hvis foranstaltningerne skulle blive ophævet.
            
         3.2.2.3.   Sammenligning
   
               (56)
            
            
               Kommissionen sammenlignede den beregnede normale værdi og de indonesiske eksportørers eksportpris på grundlag af priserne ab fabrik.
            
         
               (57)
            
            
               I tilfælde, hvor det var begrundet i behovet for at sikre en rimelig sammenligning, justerede Kommissionen den normale værdi og/eller eksportprisen for forskelle, der påvirkede priserne og prisernes sammenlignelighed, jf. grundforordningens artikel 2, stk. 10.
            
         
               (58)
            
            
               Der blev foretaget justeringer for at bringe fob-priserne på eksport på niveau med priserne ab fabrik. I mangel af mere præcise oplysninger blev disse justeringer foretaget på grundlag af faktiske data vedrørende Fang Da fra den sideløbende artikel 5-undersøgelse, som Kommissionen betragter som et passende benchmark for beregningen af justeringerne. Der blev foretaget passende justeringer for forskelle i omkostninger til transport, forsikring, håndtering, lastning samt dermed forbundne omkostninger og bankgebyrer, hvor dette var berettiget og korrekt og kunne dokumenteres.
            
         3.2.2.4.   Dumpingmargen
   
               (59)
            
            
               Dumpingmargenen blev beregnet som forskellen mellem den normale værdi som beregnet i betragtning 54 og eksportprisen som beregnet i betragtning 55. Dette resulterede i en dumpingmargen på 33,6 %, hvilket er højere end den højeste dumpingmargen, der blev fastsat i den oprindelige undersøgelse (18,1 %). Dette viser, at selv om eksporten af den pågældende vare til Unionen næsten er gået i stå, er dumpingen til tredjelande fra indonesiske virksomheder fortsat på et niveau, der er højere end det niveau, som blev konstateret i den oprindelige undersøgelse.
            
         3.2.3.   Importens udvikling i tilfælde af foranstaltningernes ophævelse
   
   
               (60)
            
            
               Kommissionen undersøgte, om der var en sandsynlighed for fornyet dumping, hvis foranstaltningerne fik lov at udløbe Følgende elementer blev undersøgt: eksportprisen til andre markeder, produktionskapaciteten og den uudnyttede kapacitet i Indonesien og absorptionskapaciteten på andre tredjelandsmarkeder.
            
         3.2.3.1.   Uudnyttet kapacitet
   
               (61)
            
            
               På grund af den manglende samarbejdsvilje var Kommissionen nødt til at benytte de tilgængelige data i anmodningen om en fornyet undersøgelse, Eurostats database og de indonesiske eksportstatistikker. Ud fra de tilgængelige oplysninger for en indonesisk eksporterende producent skønnes den indonesiske kapacitet at være på mindst 10 000 ton. Ved hjælp af de indonesiske eksportstatistikker kunne det fastslås, at den indonesiske eksport til tredjelande udgjorde 4 700 ton i den nuværende undersøgelsesperiode. På dette grundlag kan den uudnyttede kapacitet i Indonesien med henblik på hjemmemarkedet og EU-markedet forsigtigt anslås til 5 300 ton. Det skal bemærkes, at den samlede indonesiske kapacitet i den foregående udløbsundersøgelse (11) blev anslået til at være 18 000 ton i 2008.
            
         
               (62)
            
            
               Da der ikke er data til rådighed om hjemmemarkedssalget for de to indonesiske producenter, kan den uudnyttede (disponible) kapacitet, som kunne dirigeres til EU-markedet, kun anslås ved et groft skøn. Hvis man anvender dataene fra den tidligere udløbsundersøgelse, udgjorde hjemmemarkedssalget for de to indonesiske virksomheder omkring 2 000 ton, som i forbindelse med det nuværende skøn over kapaciteten stadig ville resultere i en uudnyttet kapacitet på 3 300 ton til EU-markedet. Dette ville tegne sig for over 80 % af EU-markedet i den nuværende undersøgelsesperiode.
            
         3.2.3.2.   Eksportpriser til tredjelande
   
               (63)
            
            
               Ved hjælp af de indonesiske eksportstatistikker til andre tredjelande i den nuværende undersøgelsesperiode kan det konstateres, at de gennemsnitlige salgspriser på to af de vigtigste eksportmarkeder, dvs. Pakistan og Filippinerne (der tegner sig for over 50 % af den indonesiske eksport til tredjelande), er betydeligt lavere end de gennemsnitlige salgspriser til Unionen i den nuværende undersøgelsesperiode. Som forklaret i betragtning 55-59 blev der konstateret en dumpingmargen på 33,6 %, når den indonesiske eksportpris blev baseret på alle priser ved eksportsalg til tredjelande. Derfor ville Unionen være et attraktivt marked for de indonesiske eksporterende producenter, hvis foranstaltningerne fik lov at udløbe.
            
         3.2.3.3.   Tredjelandsmarkeders absorption
   
               (64)
            
            
               Som forklaret i betragtning 48 og 49 anses absorptionskapaciteten for andre markeder end EU-markedet for at være lav. På grund af manglende samarbejdsvilje er der ingen oplysninger i dossieret om det indonesiske hjemmemarkedsforbrug af den pågældende vare, men med en anslået uudnyttet kapacitet på 5 300 ton for både det indonesiske marked og EU-markedet og i betragtning af den lave absorptionskapacitet på andre markeder, er det klart, at Indonesien ville have rigelig uudnyttet kapacitet til at dække EU-markedet.
            
         
               (65)
            
            
               Det kan derfor ikke forventes, at den indonesiske overskydende kapacitet vil blive rettet mod andre markeder end EU-markedet i noget væsentligt omfang.
            
         3.2.4.   Konklusion vedrørende sandsynligheden for fornyet dumping
   
   
               (66)
            
            
               Vurderingen af ovenstående faktorer viste, at den indonesiske eksport til andre markeder end EU-markedet fandt sted til priser, der ligger betydeligt under det gennemsnitlige prisniveau i Unionen. På grund af de indonesiske eksportørers store uudnyttede disponible kapacitet og fraværet af andre store markeder, hvor denne kapacitet kan udnyttes, er det derfor sandsynligt, at de indonesiske eksporterende producenter vil forsøge at sælge store mængder til dumpingpriser på EU-markedet, hvis foranstaltningerne ophæves.
            
         
               (67)
            
            
               På baggrund af ovenstående data og oplysninger konkluderes det, at dumpingen fra Indonesien sandsynligvis vil blive fornyet, hvis foranstaltningerne får lov at udløbe.
            
         4.   SANDSYNLIGHEDEN FOR FORTSAT ELLER FORNYET SKADE
   
   4.1.   Indledende bemærkning
   
   
               (68)
            
            
               Da EU-erhvervsgrenen kun består af en producent, og da dumpingimporten vedrører et begrænset antal kinesiske og indonesiske eksporterende producenter, måtte skadesindikatorer og importdata indekseres for at sikre fortroligheden af følsomme forretningsoplysninger.
            
         4.2.   Definition af EU-erhvervsgrenen og EU-produktionen
   
   
               (69)
            
            
               Samme vare blev i den nuværende undersøgelsesperiode kun fremstillet af én EU-producent, som derfor udgør »EU-erhvervsgrenen«, jf. grundforordningens artikel 4, stk. 1.
            
         4.3.   EU-forbruget
   
   
               (70)
            
            
               Natriumcyclamat fremstilles kun i Unionen, Kina og Indonesien. Kommissionen fastsatte EU-forbruget på grundlag af EU-erhvervsgrenens salgsmængde på EU-markedet plus importmængden af natriumcyclamat fra Kina og Indonesien, jf. betragtning 73.
            
         
               (71)
            
            
               EU-forbruget udviklede sig som følger:
               
                  Tabel 1
               
               
                  EU-forbrug
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Samlet EU-forbrug
                        
                        
                           100
                        
                        
                           103
                        
                        
                           93
                        
                        
                           97
                        
                        
                           101
                        
                     
                           
                              Kilde: EU-erhvervsgrenens data, databasen i henhold til artikel 14, stk. 6.
                        
                     
         
               (72)
            
            
               Forbruget af natriumcyclamat i Unionen faldt først med 7 % mellem 2011 og 2013 og voksede i den efterfølgende periode. Forbruget i den nuværende undersøgelsesperiode nåede mere eller mindre op på samme niveau som i 2011.
            
         4.4.   Import fra de pågældende lande
   
   
               (73)
            
            
               I forbindelse med denne undersøgelse er import fra Kina den samlede import fra Kina, eksklusive importen fra Fang Da, som ikke er omfattet af denne undersøgelse. Importen fra Fang Da blev kun taget i betragtning ved beregningen af det samlede EU-forbrug. I mangel af samarbejdsvilje fra kinesiske og indonesiske eksporterende producenter i forbindelse med denne undersøgelse anvendte Kommissionen de statistikker, der var tilgængelige i databasen i henhold til grundforordningens artikel 14, stk. 6, til at fastsætte mængden og priserne på importen fra disse to lande i den betragtede periode, da den indeholdt tilstrækkeligt detaljerede oplysninger på 10-cifret Taric-kode- og Taric-tillægskodeniveau.
            
         
               (74)
            
            
               I betragtning af at importmængden fra Indonesien er ubetydelig, jf. grundforordningens artikel 3, stk. 4, blev importen fra de pågældende lande undersøgt særskilt.
            
         4.4.1.   Kina
   
   4.4.1.1.   Mængde og markedsandel
   
      Tabel 2
   
   
      Importmængde og markedsandel
   
   
               
                  Indeks (2011 = 100)
               
            
            
               2011
            
            
               2012
            
            
               2013
            
            
               2014
            
            
               Nuværende undersøgelsesperiode
            
         
               Importmængde
            
            
               100
            
            
               114
            
            
               73
            
            
               71
            
            
               77
            
         
               Markedsandel
            
            
               100
            
            
               110
            
            
               79
            
            
               73
            
            
               77
            
         
               
                  Kilde: Databasen i henhold til artikel 14, stk. 6.
            
         
               (75)
            
            
               Importmængden fra Kina faldt med 23 % i den betragtede periode. Den steg først mellem 2011 og 2012, faldt efterfølgende betydeligt og udviste navnlig et meget markant fald på 41 indekspoint mellem 2012 og 2013. Der skete et yderligere mindre fald mellem 2013 og 2014 efterfulgt af en stigning på 6 indekspoint mellem 2014 og den nuværende undersøgelsesperiode.
            
         
               (76)
            
            
               Den tilsvarende markedsandel i den betragtede periode fulgte en lignende tendens, ligeledes med et samlet fald på 23 %.
            
         4.4.1.2.   Importpriser
   
               (77)
            
            
               Udviklingen i de kinesiske importpriser er blevet fastlagt og analyseret særskilt med og uden inddragelse af antidumpingtold. Dette er sket i den foreliggende sag, fordi niveauet for denne told blev ændret i 2012 som forklaret i betragtning 1 ovenfor, og ved at vise prisudviklingen inklusive antidumpingtold kunne man illustrere virkningen af disse ændringer.
               
                  Tabel 3
               
               
                  Importpriser (EUR/kg) Indeks
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Eksklusive antidumpingtold
                        
                        
                           100
                        
                        
                           105
                        
                        
                           105
                        
                        
                           101
                        
                        
                           104
                        
                     
                           Inklusive antidumping told
                        
                        
                           100
                        
                        
                           109
                        
                        
                           112
                        
                        
                           108
                        
                        
                           111
                        
                     
                           
                              Kilde: Databasen i henhold til artikel 14, stk. 6.
                        
                     
         
               (78)
            
            
               I den betragtede periode steg de gennemsnitlige cif-priser, Unionens grænse (priser uden antidumpingtold) for importerede varer fra Kina fra andre producenter end Fang Da med 4 %.
            
         
               (79)
            
            
               Når man vurderer virkningen af antidumpingtolden, steg importpriserne med 11 % i den betragtede periode. Der mindes om, at antidumpingtolden i maj 2012 blev mere end fordoblet for de kinesiske eksporterende producenter, der tilhører Rainbow Rich Group, hvilket afspejles i stigningen i de gennemsnitlige importpriser (inklusive antidumpingtold) fra 2011 til 2012.
            
         4.4.1.3.   Prisunderbud
   
               (80)
            
            
               På grund af manglende samarbejdsvilje fra de kinesiske eksporterende producenter, der er omfattet af denne fornyede undersøgelse, fastsatte Kommissionen prisunderbuddet i den nuværende undersøgelsesperiode ved at sammenligne EU-producentens vejede gennemsnitlige salgspris ved salg til uafhængige kunder på EU-markedet, justeret til niveauet ab fabrik, og den gennemsnitlige kinesiske importpris med udgangspunkt i databasen i henhold til artikel 14, stk. 6. Da der ikke var tilgængelige oplysninger, for så vidt angår den kinesiske imports form (varetype), blev der anvendt et simpelt gennemsnit til at beregne den gennemsnitlige kinesiske importpris.
            
         
               (81)
            
            
               Sammenligningen viste, at i den nuværende undersøgelsesperiode var den gennemsnitlige prisunderbudsmargen, udtrykt som en procentdel af EU-erhvervsgrenens salgspriser, 22,8 %, når der tages hensyn til virkningen af antidumpingtolden på importen fra Kina. Hvis den antidumpingtold, der finder anvendelse på de samarbejdsvillige kinesiske eksporterende producenter, som er omfattet af foranstaltninger, trækkes fra, ville prisunderbudsmargenen blive 32,3 %.
            
         4.4.2.   Indonesien
   
   4.4.2.1.   Mængde og markedsandel
   
      Tabel 4
   
   
      Importmængde og markedsandel
   
   
               
                  Indeks (2011 = 100)
               
            
            
               2011
            
            
               2012
            
            
               2013
            
            
               2014
            
            
               Nuværende undersøgelsesperiode
            
         
               Importmængde
            
            
               100
            
            
               225
            
            
               31
            
            
               18
            
            
               9
            
         
               Markedsandel
            
            
               100
            
            
               218
            
            
               34
            
            
               19
            
            
               9
            
         
               
                  Kilde: Databasen i henhold til artikel 14, stk. 6.
            
         
               (82)
            
            
               I den betragtede periode faldt både mængde og markedsandel for importen af natriumcyclamat fra Indonesien til Unionen med 91 %. Det bør bemærkes, at den absolutte importmængde fra Indonesien var lav i 2011 og 2012, meget lav i 2013 og ubetydelig i 2014 og i den nuværende undersøgelsesperiode. Selv om importen fra Indonesien varierede meget i den betragtede periode, kan dens indvirkning på EU-erhvervsgrenen betragtes som meget begrænset fra 2011 til 2012 og som ubetydelig fra 2013 til den nuværende undersøgelsesperiode.
            
         4.4.2.2.   Importpriser
   
      Tabel 5
   
   
      Importpriser (EUR/kg) — indeks
   
   
               
                  Indeks (2011 = 100)
               
            
            
               2011
            
            
               2012
            
            
               2013
            
            
               2014
            
            
               Nuværende undersøgelsesperiode
            
         
               Eksklusive antidumping told
            
            
               100
            
            
               104
            
            
               107
            
            
               105
            
            
               106
            
         
               
                  Kilde: Databasen i henhold til artikel 14, stk. 6.
            
         
               (83)
            
            
               I den betragtede periode steg de gennemsnitlige cif-priser, Unionens grænse, for importen fra Indonesien med 6 %.
            
         4.4.2.3.   Prisunderbud
   
               (84)
            
            
               På grund af manglende samarbejdsvilje fra de indonesiske eksporterende producenter fastsatte Kommissionen prisunderbuddet i den nuværende undersøgelsesperiode ved at sammenligne EU-producentens vejede gennemsnitlige salgspris ved salg til uafhængige kunder på EU-markedet, justeret til niveauet ab fabrik, og den gennemsnitlige indonesiske importpris med udgangspunkt i databasen i henhold til artikel 14, stk. 6. Da der ikke var tilgængelige oplysninger, for så vidt angår den indonesiske imports form (varetype), blev der anvendt et simpelt gennemsnit til at beregne den gennemsnitlige indonesiske importpris.
            
         
               (85)
            
            
               Sammenligningen viste, at den gennemsnitlige prisunderbudsmargen i den nuværende undersøgelsesperiode, udtrykt som en procentdel af EU-erhvervsgrenens salgspriser, var 24,1 %. Hvis den antidumpingtold, der finder anvendelse på de indonesiske eksporterende producenter, som er omfattet af foranstaltninger, trækkes fra, ville prisunderbudsmargenen blive 33,6 %.
            
         4.5.   EU-erhvervsgrenens økonomiske situation
   
   4.5.1.   Generelle bemærkninger
   
   
               (86)
            
            
               Produktionen af natriumcyclamat indebærer to produktionstrin. I første trin, som kræver brug af reaktorer, omdannes råmaterialerne til råt (urent) natriumcyclamat. I andet produktionstrin skal det rå natriumcyclamat renses, før det kan anvendes, i henhold til relevante lovbestemmelser, i efterfølgende led af føde- og drikkevareindustrien og lægemiddelindustrien.
            
         
               (87)
            
            
               På grund af en teknisk hændelse, som fandt sted i juli 2011 (eksplosion på fabrikken), kunne EU-erhvervsgrenen ikke gennemføre det første produktionstrin — reaktionsprocessen — mellem august 2011 og maj 2012 og var midlertidigt afhængig af importeret natriumcyclamat, som den rensede, for at kunne opretholde sine kommercielle aktiviteter.
            
         
               (88)
            
            
               Da EU-producenten ikke havde andet valg end midlertidigt at være afhængig af import og i betragtning af den begrænsede varighed og importmængden i den betragtede periode, ændrer denne hændelse og følgerne heraf ikke ved ovenstående konklusioner vedrørende definitionen af EU-erhvervsgrenen. Den havde imidlertid en betydelig indvirkning på EU-erhvervsgrenens økonomiske situation i årene 2011-2012, dvs. i begyndelsen af den betragtede periode, navnlig for så vidt angår kapacitet, produktion og salgsmængde og rentabilitetsindikatorer. Den havde også en vis, omend mindre indvirkning på udviklingen i importen. Disse elementer tages i betragtning ved analysen af udviklingen i skadesindikatorerne.
            
         
               (89)
            
            
               I den sammenhæng og i overensstemmelse med grundforordningens artikel 3, stk. 5, omfattede undersøgelsen af virkningerne af dumpingimporten på EU-erhvervsgrenen en vurdering af alle de økonomiske indikatorer, der havde en indflydelse på EU-erhvervsgrenens situation i den betragtede periode. I forbindelse med konstateringen af skade evaluerede Kommissionen de økonomiske indikatorer ud fra data vedrørende den eneste EU-producent, som udgør EU-erhvervsgrenen, jf. grundforordningens artikel 4, stk. 1.
            
         
               (90)
            
            
               De økonomiske indikatorer for den eneste EU-producent, som blev evalueret af Kommissionen, er følgende: produktion, produktionskapacitet, kapacitetsudnyttelse, salgsmængde, markedsandel, vækst, beskæftigelse, produktivitet, arbejdskraftomkostninger, dumpingmargenens størrelse og genrejsning efter tidligere dumping, gennemsnitlige enhedspriser, enhedsomkostninger, lagerbeholdninger, rentabilitet, likviditet, investeringer, investeringsafkast og evne til at rejse kapital.
            
         4.5.2.   Skadesindikatorer
   
   4.5.2.1.   Produktion, produktionskapacitet og kapacitetsudnyttelse
   
               (91)
            
            
               Den samlede EU-produktion, produktionskapaciteten og kapacitetsudnyttelsen udviklede sig i den betragtede periode som følger:
               
                  Tabel 6
               
               
                  Produktion, produktionskapacitet og kapacitetsudnyttelse
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Produktionsmængde
                        
                        
                           100
                        
                        
                           104
                        
                        
                           189
                        
                        
                           159
                        
                        
                           157
                        
                     
                           Produktionskapacitet
                        
                        
                           100
                        
                        
                           114
                        
                        
                           171
                        
                        
                           171
                        
                        
                           171
                        
                     
                           Kapacitetsudnyttelse
                        
                        
                           100
                        
                        
                           91
                        
                        
                           110
                        
                        
                           93
                        
                        
                           92
                        
                     
                           
                              Kilde: EU-erhvervsgrenens data.
                        
                     
         
               (92)
            
            
               Produktionen voksede med 57 % i den betragtede periode. Som forklaret i betragtning 87 ovenfor og betragtning 93 nedenfor var EU-erhvervsgrenens produktion imidlertid usædvanligt lav i 2011-2012. Mellem 2013 og den nuværende undersøgelsesperiode faldt produktionsniveauet markant med 32 indekspoint.
            
         
               (93)
            
            
               Produktionskapaciteten blev også betydeligt forøget i den betragtede periode (med 71 %), men denne tendens kan ligeledes forklares ved et usædvanligt lavt niveau i 2011 og 2012 som følge af den tekniske hændelse i produktionsanlægget. Kapaciteten blev beregnet på grundlag af måneder, hvor EU-erhvervsgrenen kunne producere sit eget natriumcyclamat, nemlig kun 7 måneder i 2011, 8 måneder i 2012 og 12 måneder i de øvrige perioder. Fra 2013 frem til den nuværende undersøgelsesperiode har produktionskapaciteten været stabil.
            
         
               (94)
            
            
               Kapacitetsudnyttelsesgraden faldt med 8 % mellem 2011 og den nuværende undersøgelsesperiode, men fulgte fra 2013 en markant nedadgående tendens i takt med faldet i produktionsmængden.
            
         4.5.2.2.   Salgsmængde og markedsandel
   
               (95)
            
            
               EU-erhvervsgrenens salgsmængde og markedsandel udviklede sig i den betragtede periode som følger:
               
                  Tabel 7
               
               
                  Salgsmængde og markedsandel
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Salgsmængde
                        
                        
                           100
                        
                        
                           69
                        
                        
                           146
                        
                        
                           108
                        
                        
                           104
                        
                     
                           Markedsandel
                        
                        
                           100
                        
                        
                           67
                        
                        
                           157
                        
                        
                           111
                        
                        
                           104
                        
                     
                           
                              Kilde: EU-erhvervsgrenens data og databasen i henhold til artikel 14, stk. 6.
                        
                     
         
               (96)
            
            
               Salgsmængden på EU-markedet og den tilsvarende markedsandel fulgte samme tendens i den betragtede periode. De voksede samlet set med 4 %.
            
         
               (97)
            
            
               Da begge tal kun afspejler salget af EU-erhvervsgrenens egen produktion af natriumcyclamat, var niveauerne for 2011 og 2012 usædvanligt lave af de grunde, der er anført i betragtning 87 og 93 ovenfor. Siden 2013, hvor produktionen af EU-erhvervsgrenens eget natriumcyclamat allerede var permanent genetableret, er dens salg faldet med 42 indekspoint som følge af tab af ordrer.
            
         
               (98)
            
            
               Markedsandelen faldt også betydeligt mellem 2013 og den nuværende undersøgelsesperiode. Dette står i modsætning til udviklingen i EU-forbruget, som steg med 8 indekspoint.
            
         4.5.2.3.   Vækst
   
               (99)
            
            
               EU-erhvervsgrenens situation forbedredes mellem 2011 og 2013, hvor den var i stand til at øge sin produktion, sin produktionskapacitet, sit salg og sin markedsandel. Dette skyldtes to faktorer: i) den øgede antidumpingtold for visse eksporterende producenter i Kina, som fordobledes i maj 2012, og ii) at EU-erhvervsgrenen igen var i stand til at producere sit eget natriumcyclamat i 12 måneder i 2013 i forhold til kun i 7 måneder i 2011 og i 8 måneder i 2012.
            
         
               (100)
            
            
               Hvis eksplosionen ikke var indtruffet i juli 2011, ville tallene for produktion, kapacitetsudnyttelse, salg og markedsandele have været langt højere i 2011 og 2012, fordi EU-erhvervsgrenen kunne have leveret sit eget natriumcyclamat til kunderne i stedet for at importere og videreforarbejde (rense), som den gjorde mellem august 2011 og maj 2012. Som følge heraf ville stigningen i produktion, salg og markedsandele mellem 2011 og 2013 have været langt mindre, mens produktionskapaciteten ville være forblevet på 2013-niveau i hele den betragtede periode. Fra 2013 til den nuværende undersøgelsesperiode blev der vendt fuldstændig op og ned på alle ovennævnte mængdemæssige tendenser, med undtagelse af produktionskapaciteten. Selv om EU-forbruget har fulgt en stigende tendens siden 2013, kom EU-erhvervsgrenen faktisk ind i en fase med økonomisk tilbagegang. Samtidig forblev EU-erhvervsgrenens rentabilitet meget negativ i hele den betragtede periode, hvilket hindrede dens udsigter til vækst.
            
         4.5.2.4.   Beskæftigelse og produktivitet
   
               (101)
            
            
               Beskæftigelsen og produktiviteten udviklede sig i den betragtede periode som følger:
               
                  Tabel 8
               
               
                  Beskæftigelse og produktivitet
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Antal ansatte
                        
                        
                           100
                        
                        
                           100
                        
                        
                           105
                        
                        
                           105
                        
                        
                           105
                        
                     
                           Produktivitet (produktionsmængde i forhold til et antal ansatte)
                        
                        
                           100
                        
                        
                           104
                        
                        
                           180
                        
                        
                           151
                        
                        
                           150
                        
                     
                           
                              Kilde: EU-erhvervsgrenens data.
                        
                     
         
               (102)
            
            
               Trods EU-erhvervsgrenens manglende evne til at producere sit eget natriumcyclamat mellem august 2011 og maj 2012 besluttede EU-erhvervsgrenen at bibeholde beskæftigelsen konstant i denne periode, da eventuelle nedskæringer blev anset for at være for dyre og unødvendige. Selv om der blev afskediget en arbejdstager i 2012, ændrede beskæftigelsesniveauet sig ikke mellem 2011 og 2012, da EU-erhvervsgrenen ansatte en ny arbejdstager samme år. Antallet af arbejstagere voksede en smule i 2013, hvorefter det forblev stabilt indtil den nuværende undersøgelsesperiode.
            
         
               (103)
            
            
               Som følge af eksplosionen på fabrikken blev EU-erhvervsgrenens produktivitet påvirket på samme måde som de øvrige økonomiske indikatorer, der er beskrevet ovenfor. I lighed med produktionen var produktiviteten usædvanligt lav i 2011 og 2012, hvorefter den steg markant med næsten 80 indekspoint i 2013. Siden er den på grund af tab af ordrer imidlertid faldet med 30 indekspoint i 2014 og forblevet på dette niveau indtil den nuværende undersøgelsesperiode.
            
         4.5.2.5.   Dumpingmargenens størrelse og genrejsning efter tidligere dumping
   
               (104)
            
            
               Der har været indført antidumpingforanstaltninger over for importen fra indonesiske eksporterende producenter og alle andre kinesiske eksporterende producenter end Fang Da siden 2004.
            
         
               (105)
            
            
               Som fastslået ovenfor lå dumpingmargenerne for de indonesiske og kinesiske producenter eksklusive Fang Da i den nuværende undersøgelsesperiode betydeligt over bagatelgrænsen. Indvirkningen på EU-erhvervsgrenens økonomiske situation er betydelig i betragtning af den fortsatte import af betydelige mængder natriumcyclamat til dumpingpriser fra kinesiske producenter.
            
         4.5.2.6.   Priser og faktorer, som påvirker priserne
   
               (106)
            
            
               De gennemsnitlige enhedssalgspriser hos den eneste EU-producent ved salg til ikke forretningsmæssigt forbundne kunder i Unionen udviklede sig i den betragtede periode som følger:
               
                  Tabel 9
               
               
                  Salgspriser i Unionen
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Gennemsnitlig enhedssalgspris
                        
                        
                           100
                        
                        
                           105
                        
                        
                           103
                        
                        
                           107
                        
                        
                           106
                        
                     
                           Gennemsnitlig enhedsproduktionsomkostning
                        
                        
                           100
                        
                        
                           107
                        
                        
                           97
                        
                        
                           95
                        
                        
                           96
                        
                     
                           
                              Kilde: EU-erhvervsgrenens data.
                        
                     
         
               (107)
            
            
               EU-erhvervsgrenens gennemsnitlige enhedssalgspris steg med 6 % i den betragtede periode. Den steg først med 5 indekspoint mellem 2011 og 2012, hvorefter den har været stabil frem til den nuværende undersøgelsesperiode.
            
         
               (108)
            
            
               EU-erhvervsgrenens gennemsnitlige enhedsproduktionsomkostning steg med 7 indekspoint mellem 2011 og 2012, hvorefter den faldt med 10 indekspoint i 2013 i forhold til 2011. Fra 2013 frem til den nuværende undersøgelsesperiode har den været stabil. Disse ændringer skyldtes hovedsagelig udsving i råvarepriserne.
            
         
               (109)
            
            
               I forbindelse med ovenstående skal det bemærkes, at EU-erhvervsgrenen ikke præcist kunne afgrænse omkostningerne til rensning fra de samlede produktionsomkostninger. Som følge heraf afspejler indekset for 2011 og 2012 til forskel fra indekset for 2013, 2014 og den nuværende undersøgelsesperiode også omkostningerne til rensning af det natriumcyclamat, der blev importeret af EU-erhvervsgrenen.
            
         
               (110)
            
            
               I betragtning af ovenstående bør fortolkningen af tendenser i perioden 2011-2012 og efterfølgende perioder foretages med forsigtighed, da udviklingen — omend i begrænset omfang — er blevet påvirket af, at indekset for 2011-2012 blev baseret på andre datasæt.
            
         
               (111)
            
            
               Under alle omstændigheder har den gennemsnitlige enhedssalgspris i hele den betragtede periode ligget under EU-erhvervsgrenens gennemsnitlige enhedsproduktionsomkostninger som anført i ovenstående tabel.
            
         4.5.2.7.   Arbejdskraftomkostninger
   
               (112)
            
            
               Den eneste EU-producents gennemsnitlige arbejdskraftomkostninger udviklede sig i den betragtede periode som følger:
               
                  Tabel 10
               
               
                  Gennemsnitlige arbejdskraftomkostninger pr. ansat
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Gennemsnitlige arbejdskraftomkostninger pr. ansat
                        
                        
                           100
                        
                        
                           127
                        
                        
                           115
                        
                        
                           102
                        
                        
                           95
                        
                     
                           
                              Kilde: EU-erhvervsgrenens data.
                        
                     
         
               (113)
            
            
               De gennemsnitlige arbejdskraftomkostninger faldt med 5 % i den samlede betragtede periode. Omkostningerne steg dog først med 27 % i 2012, hvilket især skyldtes godtgørelse til en afskediget arbejdstager, men faldt derefter støt frem til den nuværende undersøgelsesperiode, hvor de faldt til 5 % under deres 2011-niveau.
            
         4.5.2.8.   Lagerbeholdninger
   
               (114)
            
            
               Den eneste EU-producents lagerbeholdninger udviklede sig i den betragtede periode som følger:
               
                  Tabel 11
               
               
                  Lagerbeholdninger
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Slutlagre
                        
                        
                           100
                        
                        
                           258
                        
                        
                           339
                        
                        
                           406
                        
                        
                           708
                        
                     
                           Slutlagre i procent af produktionen
                        
                        
                           100
                        
                        
                           249
                        
                        
                           179
                        
                        
                           255
                        
                        
                           451
                        
                     
                           
                              Kilde: EU-erhvervsgrenens data.
                        
                     
         
               (115)
            
            
               I den betragtede periode svingede slutlagrene udtrykt i procent af produktionen betydeligt. Først voksede de mellem 2011 og 2012, så faldt de året efter for endelig at vokse betydeligt frem til den nuværende undersøgelsesperiode. De voksede samlet set i den betragtede periode med 351 indekspoint. Denne vækst skyldes delvis EU-producentens manglende evne til at sælge sine varer på grund af konkurrencen fra lavprisimport, men er også et resultat af usædvanligt lave lagerbeholdninger i 2011 som følge af den tekniske hændelse, der er forklaret i betragtning 87 ovenfor.
            
         4.5.2.9.   Rentabilitet, likviditet, investeringer, investeringsafkast og evne til at rejse kapital
   
               (116)
            
            
               Den eneste EU-producents rentabilitet, likviditet, investeringer og investeringsafkast udviklede sig i den betragtede periode som følger:
               
                  Tabel 12
               
               
                  Rentabilitet, likviditet, investeringer og investeringsafkast
               
               
                           
                              Indeks (2011 = 100)
                           
                        
                        
                           2011
                        
                        
                           2012
                        
                        
                           2013
                        
                        
                           2014
                        
                        
                           Nuværende undersøgelsesperiode
                        
                     
                           Rentabilitet
                        
                        
                           – 100
                        
                        
                           – 111
                        
                        
                           – 82
                        
                        
                           – 61
                        
                        
                           – 69
                        
                     
                           Likviditet
                        
                        
                           100
                        
                        
                           – 500
                        
                        
                           – 1 107 
                        
                        
                           – 559
                        
                        
                           – 766
                        
                     
                           Investeringer
                        
                        
                           100
                        
                        
                           203
                        
                        
                           15
                        
                        
                           0
                        
                        
                           0
                        
                     
                           Investeringsafkast
                        
                        
                           – 100
                        
                        
                           – 42
                        
                        
                           – 104
                        
                        
                           – 79
                        
                        
                           – 77
                        
                     
                           
                              Kilde: EU-erhvervsgrenens data.
                        
                     
         
               (117)
            
            
               Kommissionen beregnede EU-erhvervsgrenens rentabilitet som nettooverskuddet før skat af dens salg af natriumcyclamat til ikke forretningsmæssigt forbundne kunder i Unionen udtrykt i procent af omsætningen i forbindelse med dette salg. Som nævnt i betragtning 109 ovenfor kunne de produktionsomkostninger, der blev benyttet til at fastlægge niveauet for fortjeneste/tab for 2011-2012, kun fastlægges samlet, dvs. også inklusive omkostninger vedrørende importeret natriumcyclamat. På dette grundlag viste analysen af rentabilitetstal, at EU-erhvervsgrenen genererede betydelige tab i hele den betragtede periode. De var særligt høje i 2011-2012, men situationen er forbedret siden 2013.
            
         
               (118)
            
            
               Nettolikviditeten er udtryk for EU-erhvervsgrenens evne til at selvfinansiere sine aktiviteter. Tendensen i nettolikviditeten, der blev fastsat i forhold til det samlede salg (12) af natriumcyclamat, gik fra at være positiv i 2011 til at være stærkt negativ mellem 2012 og den nuværende undersøgelsesperiode.
            
         
               (119)
            
            
               De eneste væsentlige investeringer blev foretaget i 2011-2013, og de vedrører udelukkende udskiftning af produktionsudstyr, der var berørt af eksplosionen i 2011. Disse investeringer blev fuldt ud dækket af forsikringen.
            
         
               (120)
            
            
               Investeringsafkastet udgøres af fortjenesten udtrykt i procent af anlægsaktivernes bogførte saldoværdi. Det var særdeles negativt i hele den betragtede periode.
            
         
               (121)
            
            
               I betragtning af EU-erhvervsgrenens tab var dens evne til at rejse kapital alvorligt påvirket.
            
         4.5.3.   Konklusion vedrørende skade
   
   
               (122)
            
            
               Selv om en række økonomiske indikatorer for EU-erhvervsgrenens situation som f.eks. produktion, produktionskapacitet, salg, markedsandel og produktivitet forbedredes mellem 2011-2012 og 2013, blev disse tendenser kun delvis påvirket af den reelle markedsudvikling, som fulgte af indførelsen af den højere antidumpingtold over for visse kinesiske eksporterende producenter i maj 2012.
            
         
               (123)
            
            
               Som nævnt i betragtning 99 kan disse forbedringer nemlig også i vidt omfang forklares ved: i) eksplosionen på fabrikken i juli 2011, ii) den omstændighed, at EU-erhvervsgrenen ikke som følge af denne eksplosion kunne producere sit eget natriumcyclamat mellem august 2011 og maj 2012, og iii) dens tilbagevenden til en produktionsproces på 12 måneder i 2013, efter at de ødelagte produktionslinjer var blevet udbedret. Væksten i disse indikatorer i 2013 ville helt klart have været betydelig mindre, hvis eksplosionen ikke havde fundet sted.
            
         
               (124)
            
            
               Den positive udvikling i ovennævnte tendenser ændrede sig klart fra 2013, hvor EU-erhvervsgrenens produktion, salg, produktivitet og markedsandel forværredes betydeligt.
            
         
               (125)
            
            
               Desuden forblev EU-erhvervsgrenen i hele den pågældende periode i en vanskelig økonomisk situation. Navnlig EU-erhvervsgrenens indikatorer som f.eks. rentabilitet, likviditet og afkast af investeringer udviste meget negative resultater generelt.
            
         
               (126)
            
            
               På baggrund af ovenstående konkluderede Kommissionen, at EU-erhvervsgrenen blev påført væsentlig skade, jf. grundforordningens artikel 3, stk. 5, i den nuværende undersøgelsesperiode.
            
         4.6.   Sandsynlighed for fortsat skade
   
   4.6.1.   Indledende bemærkning
   
   
               (127)
            
            
               Som konkluderet i betragtning 122-126 ovenfor led EU-erhvervsgrenen væsentlig skade i den nuværende undersøgelsesperiode. Mens omfanget af importen fra Kina forblev betydeligt, var importen fra Indonesien næsten ikke-eksisterende i den nuværende undersøgelsesperiode.
            
         
               (128)
            
            
               For at vurdere sandsynligheden for fortsat skade, hvis foranstaltningerne fik lov at udløbe, blev den faktiske og potentielle indvirkning af den kinesiske import på den ene side og den indonesiske import på den anden side på EU-erhvervsgrenen analyseret i henhold til grundforordningens artikel 11, stk. 2. Bestemmelsen af den potentielle indvirkning af importen på EU-erhvervsgrenens situation var baseret på i) eksportørernes disponible uudnyttede kapacitet, ii) den sandsynlige udvikling i mængden af dumpingimport og iii) den kinesiske og indonesiske imports prisniveau.
            
         4.6.2.   Kina
   
   
               (129)
            
            
               Selv om importen fra Kina faldt i den betragtede periode (se tabel 2 ovenfor), forblev den på et betydeligt niveau med en markedsandel på mellem 40 % og 60 %. Som nævnt i betragtning 81 ovenfor underbød de tilsvarende priser i høj grad EU-priserne, nemlig med 23 %, når virkningen af de i øjeblikket gældende antidumpingforanstaltninger tages i betragtning. Der er ingen tvivl om, at med en sådan importmængde på dette prisniveau har den kinesiske dumpingimport en pristrykkende virkning på EU-markedet og bidrager således også til den skade, der forvoldes EU-erhvervsgrenen.
            
         
               (130)
            
            
               For så vidt angår den potentielle indvirkning af den kinesiske import, hvis foranstaltningerne ophæves, skal det indledningsvis bemærkes, at ovenstående analyse af den disponible kapacitet i Kina (se betragtning 45 ovenfor) har vist, at den uudnyttede disponible produktionskapacitet hos de virksomheder, der er omfattet af den fornyede undersøgelse i Kina, er mindst tre gange så stor som EU-markedet. Det blev desuden konkluderet, at Unionen fortsat er et attraktivt marked for de kinesiske eksportører, hvilket også bekræftes af det nuværende importniveau, og at i hvert fald en del af den yderligere uudnyttede kapacitet ville blive eksporteret til Unionen, hvis foranstaltningerne blev ophævet.
            
         
               (131)
            
            
               I betragtning af det betydelige dumping- og underbudsniveau — især når der ses bort fra virkningen af den gældende antidumpingtold — ville ovennævnte yderligere eksportmængde til Unionen finde sted til dumpingpriser, som var betydeligt lavere end EU-producentens priser og omkostninger.
            
         
               (132)
            
            
               Den kombinerede virkning af sådanne mængder og priser vil sandsynligvis fortsætte med at forårsage skade for EU-erhvervsgrenen, som allerede er i en vanskelig situation, ja endog forøge den.
            
         4.6.3.   Indonesien
   
   
               (133)
            
            
               Importen fra Indonesien var næsten ikke-eksisterende på EU-markedet i den nuværende undersøgelsesperiode, og derfor vil analysen nedenfor fokusere på den sandsynlige udvikling i importen, hvis foranstaltningerne ophæves.
            
         
               (134)
            
            
               Ovennævnte analyse har vist, at Indonesien har en uudnyttet kapacitet svarende til næsten hele EU-markedet for natriumcyclamat. På grundlag af Indonesiens priser ved eksport til markeder i tredjelande og den omstændighed, at det er forbudt at anvende natriumcyclamat i fødevarer, drikkevarer og lægemidler på en række store markeder i tredjelande, er der stor sandsynlighed for, at Indonesien ville genoptage sin eksport til EU-markedet, hvis foranstaltningerne blev ophævet.
            
         
               (135)
            
            
               For så vidt angår priser, har undersøgelsen vist, at Indonesien ved eksport til andre tredjelande i den nuværende undersøgelsesperiode solgte til dumpingpriser, og at disse priser generelt var lave og meget lavere end EU-producentens priser og omkostninger.
            
         
               (136)
            
            
               På grundlag af ovenstående kan det konkluderes, at hvis foranstaltningerne blev ophævet, er det meget sandsynligt, at Indonesien ville genoptage eksporten af betydelige mængder af natriumcyclamat til Unionen til dumpingpriser og lave priser, som ville underbyde EU-erhvervsgrenens pris. Dette ville efter al sandsynlighed betyde en fortsættelse af den væsentlige skade, som EU-erhvervsgrenen i øjeblikket forvoldes, ja endog en forværring af situationen.
            
         4.7.   Konklusion
   
   
               (137)
            
            
               På grundlag af ovenstående konkluderes det, at der er sandsynlighed for fortsat skade, hvis foranstaltningerne ophæves.
            
         5.   UNIONENS INTERESSER
   
   
               (138)
            
            
               I henhold til grundforordningens artikel 21 undersøgte Kommissionen, om en opretholdelse af de gældende antidumpingforanstaltninger over for importen fra Kina og Indonesien ville være i strid med Unionens interesser som helhed. Unionens interesser blev fastlagt på grundlag af en vurdering af alle de forskellige involverede parters interesser, dvs. EU-erhvervsgrenens, importørernes/forhandlernes og brugernes interesser.
            
         
               (139)
            
            
               Alle interesserede parter fik mulighed for at fremsætte bemærkninger, jf. grundforordningens artikel 21, stk. 2.
            
         
               (140)
            
            
               På dette grundlag undersøgte Kommissionen, om der til trods for ovenstående konklusioner var tvingende årsager til at konkludere, at det ikke var i Unionens interesse at opretholde de gældende foranstaltninger.
            
         5.1.   EU-erhvervsgrenens interesser
   
   
               (141)
            
            
               Undersøgelsen viste, at EU-erhvervsgrenen i hele den betragtede periode til trods for de gældende foranstaltninger over for Indonesien og Kina (eksklusive Fang Da) var tabsgivende og mistede produktion, salgsmængde og markedsandel på EU-markedet. I samme periode forblev importen fra Kina betydelig og underbød EU-erhvervsgrenens priser. Som forklaret ovenfor er der stor sandsynlighed for, at importen fra Kina, eksklusive Fang Da, vil vokse yderligere, og importen fra Indonesien vil blive genoptaget til dumpingpriser og lave priser, hvis foranstaltningerne ophæves. Det blev fastslået ovenfor, at hvis de eksisterende foranstaltninger får lov at udløbe, fører dette sandsynligvis til en yderligere forværring af EU-erhvervsgrenens allerede vanskelige situation og kan i sidste ende tvinge den til helt at indstille produktionen af natriumcyclamat med deraf følgende tab af arbejdspladser og alternative forsyningskilder i Unionen.
            
         
               (142)
            
            
               Hvis foranstaltningerne opretholdes, forventes det, at EU-erhvervsgrenen vil være i stand til at sætte sine priser, sin produktion og sin salgsmængde i vejret og atter gradvis opnå overskud.
            
         
               (143)
            
            
               Kommissionen konkluderede derfor, at opretholdelse af de gældende foranstaltninger over for Kina og Indonesien ville være i EU-erhvervsgrenens interesse.
            
         5.2.   Importørernes og forhandlernes interesser
   
   
               (144)
            
            
               Der blev ikke udvist samarbejdsvilje fra nogen importører/forhandlere. I betragtning af denne manglende samarbejdsvilje er det rimeligt at antage, at den pågældende vare ikke udgør en større andel af importørernes/forhandlernes omsætning, og at der ikke er noget, som tyder på, at importørerne/forhandlerne ville blive ramt uforholdsmæssigt hårdt, hvis foranstaltningerne blev opretholdt.
            
         5.3.   Brugernes interesser
   
   
               (145)
            
            
               Der var kun delvis samarbejdsvilje fra en enkelt bruger i forbindelse med denne undersøgelse.
            
         
               (146)
            
            
               De vigtigste slutbrugere af den pågældende vare i Unionen er føde- og drikkevareindustrien og lægemiddelindustrien. I forbindelse med de tidligere undersøgelser vedrørende importen af natriumcyclamat blev det konstateret, at natriumcyclamat tegnede sig for så lille en del af produktionsomkostningerne, at virkningen af indførelsen af antidumpingtold ikke var stor. Dette blev bekræftet i den delvist udfyldte spørgeskemabesvarelse, som Kommissionen modtog fra ovennævnte bruger. I mangel af andre bemærkninger fra føde- og drikkevareindustrien samt lægemiddelindustrien i forbindelse med denne undersøgelse er det rimeligt at antage, at virkningen for brugerne ikke ville være stor, hvis foranstaltningerne blev forlænget.
            
         
               (147)
            
            
               I lyset af ovenstående bemærkning om, at EU-erhvervsgrenen i mangel af foranstaltninger kan blive tvunget til at indstille produktionen af natriumcyclamat, og da der kun findes nogle få producenter af natriumcyclamat på verdensplan, er det ovenikøbet sandsynligt, at foranstaltningerne er til gavn for brugerne, for så vidt som de bevarer produktionen af natriumcyclamat i Unionen og muligheden for brugerne for at købe natriumcyclamat produceret af forskellige konkurrerende producenter.
            
         5.4.   Konklusion vedrørende Unionens interesser
   
   
               (148)
            
            
               Ud fra ovenstående konkluderede Kommissionen, at der ikke var nogen tvingende grunde i forbindelse med Unionens interesser til ikke at forlænge de gældende antidumpingforanstaltninger over for importen fra Kina og Indonesien.
            
         6.   ANTIDUMPINGFORANSTALTNINGER
   
   
               (149)
            
            
               Det følger af ovenstående, at antidumpingforanstaltningerne over for importen af natriumcyclamat med oprindelse i Kina og Indonesien, der blev indført ved forordning (EU) nr. 492/2010, som ændret ved forordning (EU) nr. 398/2012, bør opretholdes i henhold til grundforordningens artikel 11, stk. 2. Fang Da Food Additive (Shen Zhen) Limited og Fang Da Food Additive (Yang Quan) Limited bør udelukkes fra disse foranstaltninger, da der ikke blev konstateret dumping fra disse eksportører i den oprindelige undersøgelse.
            
         
               (150)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —
            
         VEDTAGET DENNE FORORDNING:
   Artikel 1
   1.   Der indføres en endelig antidumpingtold på importen af natriumcyclamat, der i øjeblikket tariferes under KN-kode ex 2929 90 00 (Taric-kode 2929900010) og har oprindelse i Folkerepublikken Kina og Indonesien.
   2.   Den endelige antidumpingtold fastsættes til følgende af nettoprisen, frit Unionens grænse, ufortoldet, for den i stk. 1 omhandlede vare produceret af nedenstående virksomheder:
   
               Land
            
            
               Virksomhed
            
            
               Antidumpingtold (EUR pr. kg)
            
            
               Taric-tillægskode
            
         
               Folkerepublikken Kina
            
            
               Golden Time Enterprise (Shenzhen) Co. Ltd, Shanglilang, Cha Shan Industrial Area, Buji Town, Shenzhen City, Guangdong Province, Folkerepublikken Kina; Golden Time Chemical (Jiangsu) Co., Ltd, No 90-168, Fangshui Road, Chemical Industry Zone, Nanjing, Jiangsu Province, Folkerepublikken Kina
            
            
               0,23
            
            
               A473 
            
         
               Folkerepublikken Kina
            
            
               Alle andre virksomheder (eksklusive Fang Da Food Additive (Shen Zhen) Limited — Taric-tillægskode A471  og Fang Da Food Additive (Yang Quan) Limited — Taric-tillægskode A472 )
            
            
               0,26
            
            
               A999 
            
         
               Indonesien
            
            
               PT. Golden Sari (Chemical Industry), Mitra Bahari Blok D1- D2, Jalan Pakin No 1, Sunda Kelapa, Jakarta 14440, Indonesien
            
            
               0,24
            
            
               A502 
            
         
               Indonesien
            
            
               Alle andre virksomheder
            
            
               0,27
            
            
               A999 
            
         3.   Anvendelsen af de individuelle toldsatser, der er anført for virksomhederne i stk. 2, er betinget af, at der fremlægges en gyldig faktura for medlemsstaternes toldmyndigheder; handelsfakturaen skal indeholde en erklæring, der er dateret og underskrevet af én af de ansatte i den enhed, der har udstedt handelsfakturaen, med angivelse af den pågældendes navn og funktion og med følgende ordlyd: »Undertegnede bekræfter, at den (mængde) natriumcyclamat, der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i (pågældende land). Jeg erklærer, at oplysningerne i denne faktura er fuldstændige og korrekte.« Hvis en sådan faktura ikke fremlægges, anvendes den told, der gælder for »alle andre virksomheder«.
   4.   I tilfælde, hvor varer er blevet beskadiget før overgang til fri omsætning, og hvor den pris, der faktisk er betalt eller skal betales, derfor fordeles med henblik på fastsættelse af toldværdien i henhold til artikel 131 i Kommissionens gennemførelsesforordning (EU) 2015/2447 (13), nedsættes størrelsen af den antidumpingtold, der er beregnet på grundlag af stk. 2 i nævnte artikel, med en procentdel svarende til fordelingen af den pris, der faktisk er betalt eller skal betales.
   5.   De relevante gældende bestemmelser vedrørende told finder anvendelse, medmindre andet er fastsat.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. juli 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Rådets forordning (EF) nr. 435/2004 af 8. marts 2004 om indførelse af en endelig antidumpingtold og endelig opkrævning af den midlertidige told på importen af natriumcyclamat med oprindelse i Folkerepublikken Kina og Indonesien (EUT L 72 af 11.3.2004, s. 1).
   
      (3)  Rådets gennemførelsesforordning (EU) nr. 492/2010 af 3. juni 2010 om indførelse af en endelig antidumpingtold på importen af natriumcyclamat med oprindelse i Folkerepublikken Kina og Indonesien efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 140 af 8.6.2010, s. 2), Rådets gennemførelsesforordning (EU) nr. 398/2012 af 7. maj 2012 om ændring af gennemførelsesforordning (EU) nr. 492/2010 om indførelse af en endelig antidumpingtold på importen af natriumcyclamat med oprindelse i bl.a. Folkerepublikken Kina (EUT L 124 af 11.5.2012, s. 1).
   
      (4)  Se fodnote 2.
   
      (5)  EUT C 374 af 22.10.2014, s. 4.
   
      (6)  Meddelelse om indledning af en udløbsundersøgelse af antidumpingforanstaltningerne vedrørende natriumcyclamat med oprindelse i Folkerepublikken Kina og Indonesien (EUT C 189 af 6.6.2015, s. 2).
   
      (7)  Meddelelse om indledning af en antidumpingprocedure vedrørende importen af natriumcyclamat med oprindelse i Folkerepublikken Kina, begrænset til Fang Da Food Additive (Shen Zhen) Limited og Fang Da Food Additive (Yang Quan) Limited (EUT C 264 af 12.8.2015, s. 32).
   
      (8)  Kommissionens gennemførelsesforordning (EU) 2016/262 af 25. februar 2016 om indførelse af en midlertidig antidumpingtold på importen af aspartam med oprindelse i Folkerepublikken Kina (EUT L 50 af 26.2.2016, s. 4).
   
      (9)  Databasen i henhold til artikel 14, stk. 6, indeholder data om import af varer, der er omfattet af antidumping- eller antisubsidieforanstaltninger eller -undersøgelser, både fra de lande og eksporterende producenter, der er berørt af proceduren, og fra andre tredjelande og andre eksporterende producenter, på 10-cifret Taric-kode- og Taric-tillægskodeniveau.
   
      (10)  http://www.rainbowrich.com/factory/index.html
   
      (11)  Se fodnote 3.
   
      (12)  I modsætning til salget i tabel 7 omfatter det samlede salg, der er omhandlet i denne betragtning, salg, der fandt sted både på EU-markedet og på eksportmarkederne, af EU-erhvervsgrenens eget natriumcyclamat og af natriumcyclamat baseret på materialer, der blev importeret i 2011 og 2012.
   
      (13)  Kommissionens gennemførelsesforordning (EU) 2015/2447 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen (EUT L 343 af 29.12.2015, s. 558).